Swanger vrou se verkragter gevonnisArgieffoto Ramakone Tsoeu, ŉ burger van Lesotho, is tot lewenslange tronkstraf gevonnis. Die slagoffer, ŉ 22-jarige vrou, het op 6 Augustus 2015 huis toe gestap in Lipelaneng, naby Hobhouse, toe sy aangeval is. Tsoeu het ŉ ent saam met die vrou gestap voordat hy haar met geweld na ŉ nabygeleë steengroef gesleep en verkrag het. Tsoeu het sy slagoffer hierna aan ŉ boom vasgebind en gevlug. Die vrou kon later daarin slaag om haarself te bevry waarna ŉ saak by die Hobhouse-polisiestasie aanhangig gemaak is. Tsoeu is ŉ paar dae ná die voorval in hegtenis geneem. DNS-toetse het hom positief aan die verkragting verbind. Lt.genl. Thabethe Mpembe, provinsiale polisiekommissaris, het die vonnis verwelkom en gesê misdadigers wat vroue en kinders mishandel “sal tronk toe gestuur word waar hulle hoort”.